เครื่องดื่มแอลกอฮอล์เป็นสารเสพติดที่ไม่เพียงแต่จะบ่อนทำลายสุขภาพร่างกาย และจิตใจของผู้ดื่มเท่านั้น แต่ยังส่งผลต่อบุคคลซึ่งอยู่รอบข้างอีกด้วย ไม่ว่าจะเป็นการทำให้เกิดความเครียดกับบุคคลในครอบครัว การเกิดโรคภัยจากความเครียด อับอาย เสียการเสียงาน เสียเงินทองไปกับการชำระหนี้สินที่เกิดจากการดื่มสุรา รวมถึงเรื่องของการกระทำความรุนแรง

การดื่มเครื่องดื่มแอลกอฮอล์ เป็นสาเหตุสำคัญของการเกิดปัญหาต่างๆ ตามกราฟ เป็นสาเหตุของด้านการเกิดอุบัติเหตุ ด้านครอบครัวและความสัมพันธ์ระหว่างบุคคล ด้านความรุนแรง ด้านอาชีพ ในด้านการเกิดอุบัติเหตุ อาจส่งผลให้เกิด การสูญเสียชีวิตและทรัพย์สิน หรือบาดเจ็บต่างๆ ในด้านครอบครัวและความสัมพันธ์ระหว่างบุคคล อาจส่งผลให้เกิด การเสียเพื่อน การทำลายความสัมพันธ์กับคู่สมรส และความสัมพันธ์กับคนใกล้ชิดอื่นๆ การแยกกันอยู่ หรือการหย่าร้าง ในด้านความรุนแรง อาจส่งผลให้เกิด การทะเลาะเบาะแว้งด่าว่ากันด้วยถ้อยคำหยาบคาย เกิดการละเมิดสิทธิทางเพศ และทำลายสิ่งของ ในด้านอาชีพ อาจส่งผลให้เกิด การไม่ได้รับการเลื่อนตำแหน่ง การถูกลดตำแหน่ง การถูกไล่ออก การว่างงาน นอกจากนี้การดื่มเครื่องดื่มแอลกอฮอล์ยังเป็นสาเหตุของปัญหาสุขภาพสำคัญ เนื่องจากแอลกอฮอล์ทำร้ายเซลล์สมองและมีผลต่อสมรรถภาพการทรงตัว การควบคุมอารมณ์และความจำผิดปกติ ประสาทหลอน อาการที่เกิดขึ้นเป็นอันตรายต่ออวัยวะสำคัญในร่างกายได้อย่างเฉียบพลันและเรื้อรังอีกด้วย